Public procurement notice: Design Contest
Published: 2019-02-26
Buyer: Εταιρεία Υδρεύσεως και Αποχετεύσεως Πρωτευούσης Α.Ε. (Ε.ΥΔ.Α.Π. Α.Ε.)
Country: GR
Contract type: Services
Procedure: Open procedure
CPV classification: 71322000: Civil engineering design services
Submission deadline: 2019-04-08
Award criteria: Other

Technical requirements: «Οριστική μελέτη ολοκλήρωσης επεμβάσεων στη διώρυγα Θηβών του υδραγωγείου Μόρνου και σύνταξη τευχών δημοπράτησης» — Μ-202.
Η εκτιμώμενη αξία της σύμβασης ανέρχεται σε 1 302 628,43 EUR (χωρίς ΦΠΑ) και περιλαμβάνει τις προεκτιμώμενες αμοιβές των παρακάτω επιμέρους κατηγοριών μελετών:
Η μελέτη έχει ενταχθεί στο Πρόγραμμα Επενδύσεων του 2018 της Ε.ΥΔ.Α.Π Α.Ε., με απαίτηση χρηματοδότησης της σύμβασης από το ελληνικό Δημόσιο, όπως ορίζεται από το άρθρο 15 της σύμβασης μεταξύ ελλ. Δημοσίου και Ε.ΥΔ.Α.Π Α.Ε. (1999), και την επιστολή τής Δ.Ε.Υ.Α.Ε.Λ.-Λ18 του Υπ.ΥΠΟ.ΜΕ., με αρ. πρ. 1290/24.11.2017 και υπόκειται στις νόμιμες κρατήσεις, περιλαμβανομένης της κράτησης ύψους 0,06 % υπέρ των λειτουργικών αναγκών της Ενιαίας Ανεξάρτητης Αρχής Δημοσίων Συμβάσεων, σύμφωνα με το άρθρο 4 παρ. 3 του Ν 4013/2011, καθώς και της κράτησης ύψους 0,06 % υπέρ των λειτουργικών αναγκών της Αρχής Εξέτασης Προδικαστικών Προσφυγών, σύμφωνα με το άρθρο 350 παρ. 3 του ν. 4412/2016.
Η μελέτη αφορά στην ολοκλήρωση του έργου της στεγανοποίησης τής διώρυγας Θηβών, σε μέτρα σταθεροποίησης της διώρυγας, σε θέσεις αστοχιών και σε απαιτούμενες επισκευές, και αποκαταστάσεις.
Οι προσφέροντες που είναι εγκατεστημένοι στην ΕΛΛΑΔΑ, απαιτείται να είναι εγγεγραμμένοι στα Μητρώα Μελετητών ή Γραφείων Μελετών, στην κατηγορία / κατηγορίες μελετών του άρθρου 12.1) της διακήρυξης. Οι προσφέροντες που είναι εγκατεστημένοι σε λοιπά κράτη - μέλη της Ευρωπαϊκής Ένωσης, απαιτείται να είναι εγγεγραμμένοι σε αντίστοιχα μητρώα του Παραρτήματος XI του Προσαρτήματος Α΄ του ν. 4412/2016.
Κριτήριο ανάθεσης της σύμβασης είναι η «πλέον συμφέρουσα από οικονομικής άποψης προσφορά», βάσει βέλτιστης σχέσης ποιότητας - τιμής.
Για να προσδιοριστεί η πλέον συμφέρουσα από οικονομικής άποψης προσφορά, βάσει βέλτιστης σχέσης ποιότητας - τιμής, θα αξιολογηθούν οι τεχνικές και οικονομικές προσφορές των προσφερόντων, με βάση τα κριτήρια και υποκριτήρια, καθώς και τη σχετική στάθμισή τους, όπως αυτά αναφέρονται αναλυτικά, στο άρθρο 21 της διακήρυξης.
Προσφέρεται ελεύθερη, πλήρης άμεση και δωρεάν ηλεκτρονική πρόσβαση στα έγγραφα της σύμβασης, στον ειδικό, δημόσια προσβάσιμο χώρο «Ηλεκτρονικοί διαγωνισμοί», της πύλης www.promitheus.gov.gr, καθώς και στην ιστοσελίδα του αναθέτοντος φορέα: www.eydap.gr.
Εφόσον έχουν ζητηθεί εγκαίρως, ήτοι έως τις 27.3.2019, ο αναθέτων φορέας παρέχει σε όλους τους προσφέροντες, που συμμετέχουν στη διαδικασία σύναψης σύμβασης, συμπληρωματικές πληροφορίες σχετικά με τα έγγραφα της σύμβασης, το αργότερο έως τις 2.4.2019.
Οι προσφορές υποβάλλονται από τους ενδιαφερομένους ηλεκτρονικά, μέσω της διαδικτυακής πύλης www.promitheus.gov.gr του Ε.Σ.Η.ΔΗ.Σ., μέχρι την καταληκτική ημερομηνία και ώρα που ορίζεται στο άρθρο 14 της διακήρυξης, σε ηλεκτρονικό φάκελο του υποσυστήματος.
Ως ημερομηνία και ώρα λήξης της προθεσμίας υποβολής των προσφορών, ορίζεται η 8.4.2019, ημέρα Δευτέρα και ώρα 10:00.
Ως ημερομηνία και ώρα ηλεκτρονικής αποσφράγισης των προσφορών, ορίζεται η 12.4.2019, ημέρα Παρασκευή και ώρα 10:00.
Η τεχνική προσφορά θα συνταχθεί και υποβληθεί, σύμφωνα με τα οριζόμενα στο άρθρο 3 της διακήρυξης, σε συνδυασμό με το άρθρο 94 παρ. 2 του ν. 4412/2016. Η οικονομική προσφορά θα συνταχθεί και υποβληθεί, σύμφωνα με τα οριζόμενα στο άρθρο 3 της διακήρυξης, σε συνδυασμό με το άρθρο 95 παρ. 3 του ν. 4412/2016.
Οι προσφορές θα ισχύουν για δέκα (10) μήνες, από την ημέρα λήξης της προθεσμίας υποβολής προσφορών του άρθρου 14 της Διακήρυξης. Ο αναθέτων φορέας μπορεί, πριν τη λήξη του χρόνου ισχύος της προσφοράς, να ζητά από τους προσφέροντες να παρατείνουν τη διάρκεια ισχύος της προσφοράς τους και της εγγύησης συμμετοχής.
Η εγγύηση συμμετοχής πρέπει να ισχύει, τουλάχιστον, για 30 ημέρες μετά τη λήξη του χρόνου ισχύος τής προσφοράς, ήτοι μέχρι 9.3.2020, άλλως, η προσφορά απορρίπτεται. Ο αναθέτων φορέας μπορεί, πριν τη λήξη της προσφοράς, να ζητά από τον προσφέροντα να παρατείνει, πριν τη λήξη τους, τη διάρκεια ισχύος της προσφοράς και της εγγύησης συμμετοχής.